**«Қазақстан Республикасы Қаржы министрлігі Мемлекеттік кірістер комитеті Қызылорда облысы бойынша Мемлекеттік кірістер департаменті Қызылорда қаласы бойынша Мемлекеттік кірістер басқармасы» РММ, 120008, Қызылорда қаласы, Абай даңғылы, 64 “г’’ анықтама үшін байланыс телефондары: 8(724)-2-23-81-14, 23-87-32 электронды. пошта
e-mail:** **kyzylorda@taxkzil.mgd.kz** **«Б» корпусының бос төменгі әкімшілік мемлекеттік лауазымдарына орналасуға жалпы конкурс жариялайды:**

 **1. «Жеке кәсіпкерлердің ақпаратын қабылдау және өңдеу орталығы» бөлімінің жетекші маманы (С-R-5 санаты, 1 бірлік, индекс №10-0-10).** Лауазымдық жалақысы мемлекеттік қызмет өтіліне қарай 64 960 теңгеден
88 279 теңгеге дейін *(экологиялық коэффициентті есепке алмағанда).*

 **Негізгі функционалдық міндеттері:**

Салық кодексіне сәйкес салық төлемгерлерінен барлық салық есептілік түрлерін қабылдауды жүргізеді; салық есептілігін қағаз түрінде қабылдаған жағдайда, олардың ақпараттық бағдарламалар арқылы тіркелуін қамтамасыз етеді; салық есептілігін электронды, өзі келу тәртібімен немесе пошта арқылы тапсырысты хатпен табыс еткен жағдайда Салық кодексіне сәйкес көрсетілген талаптардың орындалуын іске асырады; салық төлемгерінің қате тапсырған салық есептіліктері бойынша салық есептілігін кері шақыртады; салық міндеттемелерін уақытылы орындамаған салық төлемгерлеріне хабарлама жолдау, олардың банктік шоттарына шығыс операцияларын тоқтату туралы өкім қалыптастыруды қамтамасыз етеді. Мемлекеттік қызмет көрсету стандарттарына сәйкес сапалы қызмет көрсетеді. Басқарманың ішкі еңбек тәртіп ережесін сақтау; мемлекеттік және қызметтік құпия болып саналатын мәліметтерді жария етпеу.

 **Үміткерлерге қойылатын негізгі талаптар:** Жоғары әлеуметтік ғылымдар, экономика және бизнес (экономика, менеджмент, есеп және аудит, қаржы, мемлекеттік және жергілікті басқару, маркетинг, әлемдік экономика) немесе ортадан кейінгі қызмет көрсету, экономика және басқару (маркетинг, менеджмент, қаржы, статистика, есеп және аудит, экономика) білімі.

Жұмыс тәжірибесі талап етілмейді

**Мынадай құзыреттердің бар болуы:** Бастамалық, адамдармен тіл табысуы, аналитикалық, ұйымдастырушылық, әдептілік, сапаға бағдарлану, тұтынушыға бағдарлану, сыбайлас жемқорлыққа төзбеушілік;

 тиісті санат үшін әкімшілік мемлекеттік лауазымдарына орналасуға кандидаттардың мемлекеттік қызмет істері жөніндегі уәкілетті органмен анықталатын тестілеу бағдарламасына сәйкес Қазақстан Республикасының заңнамасын білу;

 «Қазақстан-2050»: қалыптасқан мемлекеттің жаңа саяси бағыты стратегиясын білу, нақты лауазымның мамандануына сәйкес салалардағы қатынастарды реттейтін Қазақстан Республикасының нормативтік құқықтық актілерін білу; осы санаттағы лауазымдар бойынша функционалдық міндеттерді орындау үшін қажетті басқа да міндетті білімдер.

 **2. «Салықтық бақылау»бөлімінің жетекші маманы (С-R-5 санаты,
2 бірлік, индекс №15-0-9, №15-0-10).** Лауазымдық жалақысы мемлекеттік қызмет өтіліне қарай 64 960 теңгеден 88 279 теңгеге дейін *(экологиялық коэффициентті есепке алмағанда).*

**Негізгі функционалдық міндеттері:** Бекітілген кестеге сай салықтар мен міндетті төлемдердің дұрыс есептелінуі мен бюджетке уақтылы аударылуына кешенді, тақырыптық, қарсы және рейдтік тексерулер жүргізеді; кешенді тексеру жүргізу барысында мемлекеттік кірістер органына тапсырылған декларациялары мен есептілігі бойынша зиянның құрылымына талдау жасайды; құқық қорғау, қаржы және басқа да органдармен бірлескен тексерулер ұйымдастыру, белгіленген мерзімде тексеру барысында анықталған қосымша есептелген сомалар мен санкциялар жөніндегі хабарламаларды (тексеру актілерін қоса) дайындап салық төлемгеріне ұсынады; тексеру нәтижесімен заңды және лауазымды тұлғаларға хаттама толтыру, әкімшілік құқық бұзушылық материалдарын тексеру актілері біткеннен соң істі қарау үшін заң бөліміне ұсынады; жүргізілген тексеру нәтижелерін ЭКНА бағдарламасының жүйесіне уақытылы, сапалы енгізілуін және өңделуін қамтамасыз етеді;Басқарманың ішкі еңбек тәртіп ережесін сақтау; мемлекеттік және қызметтік құпия болып саналатын мәліметтерді жария етпеу.

 **Үміткерлерге қойылатын негізгі талаптар:** Жоғары әлеуметтік ғылымдар, экономика және бизнес (экономика, менеджмент, есеп және аудит, қаржы, мемлекеттік және жергілікті басқару, маркетинг, әлемдік экономика) немесе орта кейінгі қызмет көрсету, экономика және басқару (маркетинг, менеджмент, қаржы, статистика, есеп және аудит, экономика) білімі.

Жұмыс тәжірибесі талап етілмейді

**Мынадай құзыреттердің бар болуы:** Бастамалық, адамдармен тіл табысуы, аналитикалық, ұйымдастырушылық, әдептілік, сапаға бағдарлану, тұтынушыға бағдарлану, сыбайлас жемқорлыққа төзбеушілік;

 тиісті санат үшін әкімшілік мемлекеттік лауазымдарына орналасуға кандидаттардың мемлекеттік қызмет істері жөніндегі уәкілетті органмен анықталатын тестілеу бағдарламасына сәйкес Қазақстан Республикасының заңнамасын білу;

 «Қазақстан-2050»: қалыптасқан мемлекеттің жаңа саяси бағыты стратегиясын білу, нақты лауазымның мамандануына сәйкес салалардағы қатынастарды реттейтін Қазақстан Республикасының нормативтік құқықтық актілерін білу;

осы санаттағы лауазымдар бойынша функционалдық міндеттерді орындау үшін қажетті басқа да міндетті білімдер.

 **3. «Мәжбүрлеп өндіру» бөлімінің жетекші маманы (С-R-5 санаты,
 1 бірлік, индекс №12-0-14).** Лауазымдық жалақысы мемлекеттік қызмет өтіліне қарай 64 960 теңгеден 88 279 теңгеге дейін *(экологиялық коэффициентті есепке алмағанда).*

**Негізгі функционалдық міндеттері:** Бөлім басшысы жүктеген тапсырмалардың орындалуына дербес жауап береді; методикалық тапсырмаларға талдама жүргізу (қажеттілік шеңберінде) бақылау жұмыстарын жүзеге асыру барысында хабарламалар және мәжбүрлеп орындату туралы шаралар бойынша хабарламалар беру, банкілік есеп-шоттарының кіріс-шығыс операцияларының қозғалысын тоқтату, есеп-шотқа инкассалық өкімдер қою, қолма-қол ақша арқылы немесе дебиторлар есебінен өндірту, хатталған мүліктерін ашық аукцион арқылы сатудан өндірту немесе осы салық тарапынан шаралар толық қолданылғаннан кейін банкроттық, оңалту және сырттай байқау рәсімідерін енгізу; алдын-ала және жалған банкроттық жасау бойынша анықтау жұмыстарына бақылау жүргізеді; Қызылорда облысы бойынша мемлекеттік кірістер департаментіменбірлесе отырып келісімді түрде банкроттыққа дайындалатын мекемелердің кестесін жасайды; Басқарманың ішкі еңбек тәртіп ережесін сақтау; мемлекеттік және қызметтік құпия болып саналатын мәліметтерді жария етпеу.

 **Үміткерлерге қойылатын негізгі талаптар:** Жоғары немесе ортадан кейінгі білім: әлеуметтік ғылымдар, экономика және бизнес саласы (экономика, менеджмент, есеп және аудит, қаржы, мемлекеттік және жергілікті басқару, маркетинг, әлемдік экономика, құқық) немесе ортадан кейінгі қызмет көрсету, экономика және басқару саласы (маркетинг, менеджмент, қаржы, статистика, есеп және аудит, экономика) немесе құқық саласы (құқықтану және құқық қорғау қызметі) білімі.

Жұмыс тәжірибесі талап етілмейді.

**Мынадай құзыреттердің бар болуы:** Бастамалық, адамдармен тіл табысуы, аналитикалық, ұйымдастырушылық, әдептілік, сапаға бағдарлану, тұтынушыға бағдарлану, сыбайлас жемқорлыққа төзбеушілік;

 тиісті санат үшін әкімшілік мемлекеттік лауазымдарына орналасуға кандидаттардың мемлекеттік қызмет істері жөніндегі уәкілетті органмен анықталатын тестілеу бағдарламасына сәйкес Қазақстан Республикасының заңнамасын білу;

 «Қазақстан-2050»: қалыптасқан мемлекеттің жаңа саяси бағыты стратегиясын білу, нақты лауазымның мамандануына сәйкес салалардағы қатынастарды реттейтін Қазақстан Республикасының нормативтік құқықтық актілерін білу;

осы санаттағы лауазымдар бойынша функционалдық міндеттерді орындау үшін қажетті басқа да міндетті білімдер.

**Жалпы конкурсқа қатысуға қажетті құжаттар:**

1) Қазақстан Республикасының Мемлекеттік қызмет істері министрінің 2015 жылғы 29 желтоқсандағы № 12 бұйрығымен бекітілген «Б» корпусының әкімшілік мемлекеттік лауазымына орналасуға конкурс өткізу қағидаларының (бұдан әрі-Қағида) [2-қосымшасына](http://adilet.zan.kz/kaz/docs/V1500012639#z205) сәйкес нысандағы өтініш;

2) 3х4 үлгідегі суретпен осы Қағидаларға 3-қосымшаға сәйкес нысанда толтырылған сауалнама;

3) бiлiмi туралы құжаттардың нотариалдық куәландырылған көшiрмелерi;

4) еңбек қызметін растайтын құжаттың нотариалдық куәландырылған көшiрмесi;
      5) Қазақстан Республикасы Денсаулық сақтау министрінің міндетін атқарушының 2010 жылғы 23 қарашадағы № 907 бұйрығымен бекітілген (Нормативтік құқықтық актілерді мемлекеттік тіркеу тізілімінде 2010 жылы 21 желтоқсанда № 6697 болып тіркелген) нысандағы денсаулығы туралы анықтама;
      6) Қазақстан Республикасы азаматының жеке басын куәландыратын құжаттың көшірмесі;

7) құжаттарды тапсыру сәтінде заңнаманы білуіне тестілеуден өткені туралы шекті мәннен төмен емес нәтижелері бар қолданыстағы сертификат (немесе нотариалдық куәландырылған көшірмесі);

8) конкурсқа қатысу үшін құжаттарды тапсыру сәтінде уәкілетті органда жеке қасиеттерін бағалауды өту туралы қолданыстағы қорытынды (немесе қорытындының нотариалдық куәландырылған көшірмесі).

Осы Қағидалардың 85-тармағының 3), 4), 7) және 8) тармақшаларында көрсетілген құжаттардың көшірмелерін ұсынуға рұқсат етіледі.

Азаматтар бiлiмiне, жұмыс тәжiрибесiне, кәсiби деңгейіне және беделіне қатысты (бiлiктiлiгiн арттыру, ғылыми дәрежелер мен атақтар берiлуi туралы құжаттардың көшiрмелерi, мiнездемелер, ұсынымдар, ғылыми жарияланымдар және өзге де олардың кәсіби қызметін, біліктілігін сипаттайтын мәліметтер) қосымша ақпараттарды бере алады.

Құжаттардың толық емес пакетін ұсыну конкурс комиссиясының оларды қараудан бас тартуы үшін негіз болып табылады.

Жалпы конкурсқа қатысуға ниет білдірген азаматтар конкурс өткiзетiн мемлекеттiк органға құжаттарын қолма-қол тәртіпте, почта арқылы не хабарландыруда көрсетілген электрондық почта мекенжайына электронды түрде не «Е-gov» электронды Үкімет порталы арқылы құжаттарды қабылдау мерзімінде тапсырады.

Конкурсқа қатысу үшін құжаттарды электронды түрде электрондық почта не «Е-gov» электронды Үкімет порталы арқылы берілген жағдайда азаматтар құжаттардың түпнұсқасын әңгімелесу басталғанға дейін **бір сағат** бұрын кешіктірілмей береді.Оларды бермеген жағдайда тұлға конкурс комиссиясымен әңгімелесуден өтуге жіберілмейді.

 Құжаттар жалпы конкурс өткiзу туралы хабарландыру соңғы жарияланған күнінен бастап **он жұмыс күні** ішінде «Қызылорда қаласы бойынша Мемлекеттік кірістер басқармасы» мемлекеттік мекемесі, 120008, Қызылорда қаласы, Абай даңғылы, 64 «Г» үй ғимараттың 2 қабатында қабылданады.

Құжаттарды қабылдау аяқталғаннан кейiн конкурс комиссиясы жалпы конкурсқа қатысушылардың құжаттарын қарауды жүзеге асырады. Конкурс комиссиясы ұсынылған құжаттардың бiлiктiлiк талаптарына сәйкестiгiн қарайды.

Конкурс комиссиясы ұсынылған құжаттарды қарау қорытындысы бойынша құжаттарды қабылдау мерзімі аяқталғаннан кейін **екі жұмыс күн** ішінде олардың тиiстi «Б» корпусы мемлекеттiк әкiмшiлiк лауазымдарға қойылған бiлiктiлiк талаптарына сәйкестiгi мен конкурсқа қатысушыларды әңгімелесуге жiберу туралы шешiм қабылдайды.

Әңгімелесуге жіберілген кандидаттар конкурс комиссия шешім қабылдаған күннен бастап **бір жұмыс күн ішінде** әңгімелесу өткізу күні туралы конкурс комиссиясының хатшысымен хабарландырылады. Хабарландыру қатысушылардың электрондық мекенжайларына және ұялы телефондарына ақпарат жіберу жолымен жүзеге асырылады.

Рұқсат алмаған конкурс қатысушылары конкурс комиссиясы шешім қабылдағаннан кейін **бір жұмыс күн ішінде** бұл туралы конкурс комиссиясының хатшысымен хабарландырылады.

Жалпы конкурсқа қатысатын және әңгімелесуге жіберілген кандидаттар оны кандидаттарды әңгімелесу жіберу туралы хабардар ету күнінен бастап **бес жұмыс күн** ішінде конкурс жариялаған мемлекеттік органдарда өтеді.

Кандидаттардың кәсiби және жеке қасиеттерiн бағалау кезiнде конкурс комиссиясы бiлiктiлiк талаптарына және тиiстi бос лауазымның лауазымдық нұсқаулығына сүйенедi.

Үміткерлермен әңгімелесу «Қызылорда қаласы бойынша Мемлекеттік кірістер басқармасы» мемлекеттік мекемесінде, 120008, Қызылорда қаласы, Абай даңғылы №64 «Г» үй ғимараттың 2 қабатында өтеді.

Әңгімелесу өткiзілгеннен кейiн **екі жұмыс күнінен** кешіктірілмей өткізілетін қорытынды отырыста конкурс комиссиясы кандидаттарды берген құжаттары, өткiзiлген әңгiмелесудiң нәтижелерi негiзiнде бағалайды және олардың қатарынан бос лауазымға орналастыру үшiн iрiктеудi жүзеге асырады.

Конкурс комиссиясының шешімі мен конкурс комиссиясының оң қорытындысын алған кандидаттардың тізімі конкурс өткізілгеннен кейін **бір жұмыс күн** ішінде мемлекеттік органның ақпараттық қабырғаларында, баршаға көрінетін жерлерге, сондай-ақ оның интернет-ресурсына орналастырылады.

«Б» корпусының мемлекеттік әкімшілік лауазымдарына орналасуға үміткерлерді тестілеуден өткізу бағдарламары:

 Екінші бағдарлама бойынша тестілеуді өту мәндері барлық нормативтік құқықтық актілер бойынша сұрақтардың жалпы санынан
(120 сұрақ) кем дегенде 72 дұрыс жауапты және әрбір нормативтік құқықтық актілер бойынша кем дегенде 5 дұрыс жауапты құрайды.

Екінші бағдарлама бойынша Қазақстан Республикасының заңнамаларын білуге арналған тестерді орындау үшін жалпы уақыт
100 минутті құрайды.

«Б» корпусының лауазымына үміткерлердің жеке қасиеттерін бағалауға арналған тестілеуден өткізу бағдарламалары:

екінші бағдарлама B-5, C-4, C-5, С-О-3, C-O-4, C-O-5, C-O-6, C-R-2, C-R-3, C-R-4, C-R-5, D-4, D-5, D-О-3, D-O-4, D-O-5, D-O-6, E-3, E-4, E-5, E-R-1, E-R-2, E-R-3, E-R-4, E-R-5, E-G-1, E-G-2, E-G-3, E-G-4 санаттарына арналған және келесіні қамтиды: бастамашылық (12 тапсырма), коммуникативтілік (12 тапсырма), сараптамалық (12 тапсырма), ұйымдасқандық (12 тапсырма), әдептілік (12 тапсырма), сапаға бағдарлану (12 тапсырма), тұтынушыға бағдарлану (12 тапсырма), жемқорлыққа шыдамау (12 тапсырма) деңгейін анықтауға арналған тестер;

Екінші бағдарлама бойынша тестерді орындау үшін жалпы уақыт
75 минутты құрайды.

Екінші бағдарлама үшін мүмкін болатын 4 (төрт) баллдан қатерлі аймақ: бастамашылық – 1,5 балл, коммуникативтілік – 1,5 балл, сараптамалық – 2 балл, ұйымдасқандық – 1,5 балл, әдептілік – 1,5 балл, сапаға бағдарлану – 1,5 балл, тұтынушыға бағдарлану – 1 балл, жемқорлыққа шыдамау – 2 балл.

 Әңгімелесу өткізу кезінде кандидаттардың конкурс комиссиясымен айқындалған тақырыпқа эссе жазуларына жол беріледі.

Конкурс комиссиясы жұмысының ашықтылығы мен объективтілігін қамтамасыз ету үшін оның отырысына байқаушылар шақырылады.

Конкурс комиссиясының отырысына байқаушылар ретінде Қазақстан Республикасы Парламентінің және барлық деңгейдегі мәслихат депутаттарының, Қазақстан Республикасы заңнамасында белгіленген тәртіпте аккредиттелген бұқаралық ақпарат құралдарының, басқа мемлекеттік органдардың, қоғамдық бірлестіктердің (үкіметтік емес ұйымдардың), коммерциялық ұйымдардың және саяси партиялардың өкілдері, уәкілетті органның қызметкерлері қатыса алады.

Байқаушы ретінде конкурс комиссиясының отырысына қатысу үшін тұлғалар әңгімелесу басталғанға дейін **бір жұмыс күнінен** кешіктірмей персоналды басқару қызметіне (кадр қызметіне) тіркеледі. Тіркелу үшін тұлғалар персоналды басқару қызметіне (кадр қызметіне) жеке басын куәландыратын құжаттың көшірмесін, Қағиданың 30-тармағында көрсетілген ұйымдарға тиесілілігін растайтын құжаттардың түпнұсқасын немесе көшірмелерін ұсынады.

Қағиданың 15-тармағында көрсетілген тұлғаның келісімі бойынша конкурс комиссиясының отырысына сарапшылар шақырылады. Сарапшы ретінде конкурс жариялаған мемлекеттік органның қызметкері болып табылмайтын, бос лауазымның функционалдық бағыттарына сәйкес облыстарда жұмыс тәжірибесі бар тұлғалар, сондай-ақ персоналды іріктеу және жоғарылату бойынша мамандар, басқа мемлекеттік органдардың мемлекеттік қызметшілері, Қазақстан Республикасының Парламент және мәслихат депутаттары қатыса алады.

Конкурсқа қатысушылар мен кандидаттар уәкiлеттi органға немесе оның аумақтық бөлiмшесiне, не Қазақстан Республикасының заңнамасына сәйкес сот тәртiбiнде конкурс комиссиясының шешiмiне шағымдана алады.

Азаматтар конкурсқа қатысу шығындарын (әңгімелесу өтетiн жерге келу және қайту, тұратын жер жалдау, байланыс қызметiнiң барлық түрлерiн пайдалану) өздерiнiң жеке қаражаттары есебiнен жүргiзедi.

**«ҚР ҚМ МКК Қызылорда облысы бойынша Мемлекеттік кірістер департаментінің**

**Қызылорда қаласы бойынша Мемлекеттік кірістер басқармасы»**

**республикалық мемлекеттік мекемесінің конкурстық комиссиясы**